

### REPUBLIKA E SHQIPËRISË

**KOMISIONI QENDROR I ZGJEDHJEVE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

###

### V E N D I M

**PËR SHFUQIZIMIN E VENDIMIT NR. 405, DATË 14.06.2017**

**“PËR SHPALLJEN E REZULTATIT TË SHORTIT PËR TË GJITHË ZAZ-TË, PËR CAKTIMIN E PARTISË QË DO TË PROPOZOJË ANËTARIN E TRETË TË GNV-VE, PËR ZGJEDHJET PËR KUVEND, TË DATËS 25.06.2017”**

Komisioni Qendror i Zgjedhjeve në mbledhjen e datës 20.06.2017, me pjesëmarrjen e:

Klement ZGURI Kryetar

Denar BIBA Zëvendëskryetar

Bledar SKËNDERI Anëtar

Edlira JORGAQI Anëtare

Gëzim VELESHNJA Anëtar

Hysen OSMANAJ Anëtar

Vera SHTJEFNI Anëtare

shqyrtoi çështjen me:

**OBJEKT** Për shfuqizimin e vendimit nr. 405, datë 14.06.2017 “Për shpalljen e rezultatit të shortit për të gjithë ZAZ-të, për caktimin e partisë që do të propozojë anëtarin e tretë të GNV-ve, për zgjedhjet për Kuvend, të datës 25.06.2017”

**BAZA LIGJORE:** Neni 113, pika 2 dhe 3, neni 117, të Ligjit 45/2015 “Kodi I Procedurave Administrative I Republikës së Shqipërisë”, neni 23, pika 1, germa “a”, e Ligjit nr.10019, datë 29.12.2008 “Kodi Zgjedhor i Republikës së Shqipërisë”.

Komisioni Qendror i Zgjedhjeve, pasi shqyrtoi propozimin e paraqitur si dhe dëgjoi diskutimet e përfaqësuesve të partive politike;

### V Ë R E N:

Komisioni Qendror i Zgjedhjeve, me vendimin nr. 405, datë 14.06.2017, ka shpallur rezultatin e shortit, për caktimin e partisë që do të propozojë anëtarin e tretë të GNV-ve, për zgjedhjet për Kuvend, të datës 25.06.2017. Shorti, u hodh mes Lëvizjes Socialiste për Integrim dhe Partisë Drejtësi Integrim dhe Unitet, bazuar në vendimin e KQZ nr. 386, datë 12.06.2017. Rezultati i shortit, shpallur me vendimin nr. 405, datë 14.06.2017, ka efekt për të gjithë ZAZ-të.

Kolegji Zgjedhor, me vendimin nr. 9, datë 20.06.2017, ndryshoi vendimin e KQZ nr. 386, datë 12.06.2017, dhe përcaktoi:

Anëtari i tretë i grupit të numërimit të votave për zgjedhjet për Kuvendin, datë 25.06.2017, do të propozohet nga Lëvizja Socialiste për Integrim.

Anëtari i katërt i grupit të numërimit të votave për zgjedhjet për Kuvendin, datë 25.06.2017, do të propozohet nga Partia Drejtësi, Integrim dhe Unitet dhe Partia Republikane, sipas shortit që do të hidhet ndërmjet tyre për çdo ZAZ.

Ndryshimi i vendimit të KQZ nr. 386, datë 12.06.2017, sjell pasojën juridike që vendimi nr. 405, datë 14.06.2017, duhet të shfuqizohet tërësisht. Bazuar në nenin 113, pika 1, të Kodit të Procedurave Administrative, KQZ, ka kompetencën të shfuqizojë vendimin nr. 405, datë 14.06.2017.

**PËR KËTO ARSYE**

Komisioni Qendror i Zgjedhjeve, bazuar në Neni 113, pika 2 dhe 3, neni 117, të Ligjit 45/2015 “Kodi i Procedurave Administrative i Republikës së Shqipërisë”, neni 23, pika 1, germa “a”, e Ligjit nr.10019, datë 29.12.2008 “Kodi Zgjedhor i Republikës së Shqipërisë”.

**V E N D O S I:**

1. Shfuqizimin e vendimit nr. 405, datë 14.06.2017 “Për shpalljen e rezultatit të shortit për të gjithë ZAZ-të, për caktimin e partisë që do të propozojë anëtarin e tretë të GNV-ve, për zgjedhjet për Kuvend, të datës 25.06.2017”.
2. Ky vendim hyn në fuqi menjëherë.

**Klement ZGURI Kryetar**

**Denar BIBA Zëvendëskryetar**

**Bledar SKËNDERI Anëtar**

**Edlira JORGAQI Anëtare**

**Gëzim VELESHNJA Anëtar**

**Hysen OSMANAJ Anëtar**

**Vera SHTJEFNI Anëtare**